અમદાવાદ: એક વર્ષ અગાઉ ચાંદલોડિયામાં રહેતા યુવક સાથે પ્રેમલગ્ન કરનારી યુવતીની ચાંદલો‌િડયાની ગોકુલધામ રેસિડેન્સીમાંથી રહસ્યમય સંજોગોમાં લાશ મળી આવતાં ભારે ચકચાર મચી ગઇ છે. પોલીસને યુવતીની લાશ પાસેથી સ્યુસાઇડ નોટ મળી આવી છે, જેમાં પ્રેમ પ્રકરણમાં તેણીએ આપઘાત કર્યો હોવાનો ઉલ્લેખ કર્યો છે. સોલા પોલીસે અકસ્માત મોત નોંધી પેનલ ડોક્ટર પાસે પીએમ કરાવી યુવતીના મોતનું સાચું કારણ જાણવાની તજવીજ શરૂ કરી છે.